रूस की सरकारी समाचार एजेंसी ‘तास’ की रिपोर्ट के मुताबिक नॉर्थ कोरिया के विदेश मंत्री री योंग हो ने कहा कि अमेरिका के राष्ट्रपति डॉनल्ड ट्रंप का सितंबर में संयुक्त राष्ट्र में दिया गया बयान युद्ध के लिए उकसाने वाला था। गौरतलब है कि ट्रंप ने संयुक्त राष्ट्र में आगाह किया था कि अगर अमेरिका और उसके सहयोगियों की रक्षा करने की आवश्यकता पड़ी तो अमेरिका नॉर्थ कोरिया को पूरी तरह तबाह कर देगा।